Misija (film)
<s>The Mission () je britanski historijski film snimljen 1985. godine u režiji Rolanda Jofféa.</s><s>Scenario je napisao ugledni britanski pisac Robert Bolt inspiriran knjigom Lost Cities of Paraguay američkog jezuitskog svećenika C. J. McNaspyja, odnosno životom katoličkog misionara i mučenika Roquea Gonzáleza y de Santa Cruza, kao i događajima vezanim uz Guarani rat koji se 1756. vodio na tromeđi današnje Argentine, Paragvaja i Brazila.</s><s>Film, iza koga je stajao tada uticajni producent David Puttnam, se stilom, ali i temom oslanjao na Joffeov prethodni film Polja smrti, odnosno nastojao zapadnoj publici dočarati kako se zakulisne igre i suparništva velikih sila odražavaju na život stanovnika Trećeg svijeta.</s><s>Kao lokacije je korištena dijelom Kolumbija, a dijelom znameniti vodopadi Iguazu, zaslužni za neke od najimpresivnijih scena.</s>

<s>The Mission je prikazan na Kanskom festivalu gdje je doživio trijumf i osvojio Zlatnu palmu.</s><s>Nakon toga je slijedio niz prestižnih nagrada, ali je publici danas prije svega poznat po muzici koju je napisao Ennio Morricone, a koja danas predstavlja jednu od najpopularnijih i najprepoznatljivijih u njegovom bogatom opusu.</s>

<s>Radnja</s>

<s>Film je smješten u osamnaesto stoljeće kad jezuitski misionari u Južnoj Americi uspostavljaju misije neovisne od španjolske vlasti kako bi domoroce poučili kršćanstvu.</s><s>U središtu priče je španjolski jezuitski svećenik, otac Gabriel (Jeremy Irons), koji dolazi u južnoameričku džunglu kako bi sagradio misiju i preobratio lokalne Indijance Guarani na kršćanstvo.</s>

<s>Poslije mu se pridružuje reformirani portugalski plaćenik, Rodrigo Mendoza (Robert De Niro), koji vidi jezuitsku misiju kao utočište i mjesto iskupljenja zbog ubojstva svojeg brata.</s>

<s>Mendoza i Gabriel pokušavaju obraniti zajednicu od okrutnih portugalskih kolonizatora (koji pokušavaju porobiti Guaranije), Gabriel nenasilnim metodama, a Mendoza svojim vojničkim vještinama.</s><s>Misija, koja je donedavno bila pod španjolskom zaštitom, predana je Portugalcima dok je Vatikan (kojeg predstavlja papin poslanik Alta Mirano) naredio jezuitima da se povuku s teritorija iznad slapova.</s>

<s>Konačno, kombinirani španjolski i portugalski napad završava uništenjem misije, mnogi su domoroci pobijeni, kao i svećenici.</s><s>Mendoza, koji umire spašavajući indijansko dijete na mostu, konačno pronalazi iskupljenje koje je tražio.</s>

<s>Uloge
Robert De Niro ...</s><s>Kapetan Rodrigo Mendoza
Jeremy Irons ...</s><s>Otac Gabriel
Ray McAnally ...</s><s>Kardinal Altamirano
Aidan Quinn ...</s><s>Felipe Mendoza
Cherie Lunghi ...</s><s>Carlotta
Ronald Pickup ...</s><s>Don Hontar
Chuck Low ...</s><s>Don Cabeza
Liam Neeson ...</s><s>Otac John Fielding
Bercelio Moya ...</s><s>Indijanski dječak
Sigifredo Ismare ...</s><s>Vrač
Asuncion Ontiveros ...</s><s>Indijanski poglavica
Alejandrino Moya ...</s><s>Pomoćnik poglavice
Daniel Berrigan ...</s><s>Sebastian
Rolf Gray ...</s><s>Otac Ralph
Álvaro Guerrero ...</s><s>Jezuit</s>

<s>Izvori</s>

<s>Vanjske veze</s>

<s>The Mission  at the Arts & Faith Top100 Spiritually Significant Films  list</s>

<s>Britanski filmovi
Historijski filmovi
Epski filmovi
Dramski filmovi
Ratni filmovi
Authority control 2</s>

